Hiljainen seurakunta

**1/2025 • Huhtikuu**

**Hiljainen Seurakunta**

Päätoimittaja: Sari Timonen

Toimitus: Kuurojen papit ja diakoniatyöntekijät

Ilmestyminen: Kolme kertaa vuodessa

Osoitteenmuutokset sähköpostitse: arja.kunnala@evl.fi

tai postitse osoitteella:

Arja Kunnala, Kirkkohallitus/DY PL 210, 00131 Helsinki

Osoiterekisteri: Kirkkohallitus / Diakonia ja yhteiskunta

ISSN 0359-5625 (Painettu)

ISSN 2341-5975 (Verkkojulkaisu)

Kannen kuva: Pixabay

Teksti: Janne Rissanen • Kuva: Pixabay

Rauha teille!

*Samana päivänä, viikon ensimmäisenä, opetuslapset olivat illalla koolla lukittujen ovien takana, sillä he pelkäsivät juutalaisia. Yhtäkkiä Jeesus seisoi heidän keskellään ja sanoi: ”Rauha teille!” Tämän sanottuaan hän näytti heille kätensä ja kylkensä. Ilo valtasi opetuslapset, kun he näkivät Herran. Jeesus sanoi uudelleen: ”Rauha teille! Niin kuin Isä on lähettänyt minut, niin lähetän minä teidät.” Sanottuaan tämän hän puhalsi heitä kohti ja sanoi: ”Ottakaa Pyhä Henki. Jolle te annatte synnit anteeksi, hänelle ne ovat anteeksi annetut. Jolta te kiellätte anteeksiannon, hän ei saa syntejään anteeksi.”*

*Johanneksen evankeliumi 20:19–23*

Tämä teksti, joka luetaan ensimmäisenä sunnuntaina pääsiäisestä (27.4.2025), on syvällinen ja merkityksellinen. Sen ymmärtäminen voi avata oven keskustelulle anteeksiantamisesta, rauhasta ja Pyhän Hengen vaikutuksesta elämässämme.

Anteeksiantaminen on keskeinen aihe kristinuskossa. Se tarkoittaa sitä, että ihminen päättää luopua vanhasta kaunasta tai kostohyökkäystä toista kohtaan, joka on tehnyt hänelle väärin. Anteeksiantaminen ei aina tarkoita, että toiminta hyväksytään, vaan se on päätös vapauttaa itsensä emotionaalisesta eli tunteiden taakasta.

Esimerkkejä anteeksiantamisesta voivat olla:

* pieni riita: kaksi ystävää, joista toinen viittoo jotain loukkaavaa. Toisen päätös anteeksi antaa voi auttaa heitä palauttamaan ystävyyden ja unohtamaan tapauksen.
* sukulaisten väliset ”konfliktit” eli vaikeat riidat: perheessä voi olla vuosia kestäneitä kaunoja. Anteeksiantamisen myötä ihmiset voivat löytää yhteyden ja rauhan.
* raskaat rikokset: ihmiset, jotka ovat selviytyneet väkivallasta tai rikoksista, saattavat kokea, että anteeksiantaminen auttaa heitä parantumaan.

”Rauha teille!”

Kun Jeesus sanoo ”Rauha teille!”, se on merkityksellistä useista syistä:

* rauhan lahja: rauha on yksi Jeesuksen keskeisistä opetuksista. Se viittaa ulkoiseen rauhaan sekä sisäiseen rauhaan. Jeesus tuo rauhan, joka ylittää ymmärryksen (Kirje filippiläisille 4:7).
* uuden alun luominen: opetuslapset olivat peloissaan ja epävarmoja. Jeesuksen rauha tarjoaa heille varmuuden ja rohkeuden jatkaa hänen työtään.
* teologinen merkitys: rauha on välttämätön osa pelastus--suunnitelma. Se liittyy Jeesuksen tarjoamaan sovitukseen, jossa hänen kuolemansa ja ylösnousemuksen antavat mahdollisuuden elää rauhassa Jumalan kanssa.

Yhteenveto

Kun teksti nostaa esiin anteeksiantamisen ja rauhan merkityksen kristillisessä elämässä, se haastaa meidät miettimään, miten voimme poistaa kaunaa tai riitaa. Se myös antaa meille toivon siitä, että rauha voi toteutua elämässämme jopa vaikeimpina aikoina. Raamatun ymmärtäminen ja tulkintaa viittaavat vahvasti siihen, kuinka tärkeää on elää rauhassa Jumalan ja toisten kanssa. Se tekee anteeksiantamisesta keskeisen osan uskoa ja viittomakielistä seurakunta-yhteisöä.

Rauhallisia terveisiä,

Janne Rissanen, Helsingin piirin viittomakielisen työn pappi

Teksti: Tiina Korhonen • Kuva: evl.fi

Tiina uudeksi diakoniatyöntekijäksi Mikkeliin

Hei, olen Tiina ja työskentelen Mikkelin tuomiokirkkoseurakunnassa. Olen valmistunut diakoniksi 2022 helmikuussa. Sitä ennen olen työskennellyt kirkon työssä nuorisotyönohjaajana sekä sosiaalialalla lastensuojelussa. Minulla on vahva tausta nuorisotyössä ja olen ehtinyt päästä tekemään työtä ennaltaehkäisevässä ja korjaavassa työskentelyssä nuorten kanssa. Olen koulutukseltani sosionomi, jolla on kahden kirkollisen koulutuksen pätevyys eli valmistuin sosionomi (AMK) kirkon nuorisotyön-ohjaajaksi vuonna 2010 ja diakoniksi 2022. Työ diakoniatyössä on monipuolista ja monimuotoista. Työnkuvani suurin osa-alue on Anttolan alueseurakunnan diakoniatyö, jossa tehtäväni on diakoniatyön osa-alueiden suunnittelu ja toteutus. Lisäksi vastuualueena minulla on vammaistyö. Olen yhteyshenkilönä Mikkelin tuomiokirkkoseurakunnan viittomakielisten kanssa tehtävässä työssä sekä näkövammaisten kanssa tehtävässä työssä. Diakoniatyössä saadaan kulkea ihmisten rinnalla elämän eri vaiheiden kohdalla ja kohdata jokainen arvokas aarre omana itsenään. Työpäivä voi pitää sisällään kaiken tunteiden kirjon.

Innostun yleensä kaikesta ja työn rajaaminen on minulle aika ajoin haasteellista, sillä moni asia kiinnostaa minua ja haluan vaikuttaa ihmisten aseman parantamiseksi. Minun on muistutettava itselleni, että yksi ihminen ei voi tehdä kaikkea vaan yhdessä tehdessä, yhteisellä panoksella saadaan asioita eteenpäin. Ilahdun ja innostun uusista ideoista ja olen myös kova ideoimaan sitä, miten voidaan rakentaa seurakunnan yhteistä esteetöntä polkua ja jokainen voi olla osallinen toiminnasta. Mielestäni parhaimmat hartausideani ovat syntyneet 5- ja 10- vuotiaiden lasteni pohdiskelujen pohjalta. Lapsen viisaus on suurinta viisautta.

Vapaa-aikana nautin teatteriharrastuksesta sekä koirien kanssa touhuamisesta. Tällä hetkellä minulla on kotona 4 koiraa, joista kolme on jo seniori-ikäisiä. Aiemmin olin ahkerasti mukana koiranäyttelykehissä, mutta nyt pappojen kanssa metsäretket voittavat näyttelypäivien hulinat. Teatterissa suunnittelemme hyvää vauhtia Mikkelin revyyteatterin juhlarevyytä 25 vuotisen taipaleen kunniaksi. Luova harrastus antaa vastapainoa työlle. Lavalla voi heittäytyä tarkastelemaan ja rakentamaan rooleja sekä mokailla sydämen kyllyydestä, oppien aina vain uutta. Lempiruokaani ovat Tortillat ja tacot. Voisin oikeastaan elää niillä vaihdellen aina hieman sisältöjä.

En ole aiemmin virallisesti tehnyt viittomakielisten kanssa työtä. Olen ollut mukana yksittäisissä tilanteissa. Minun sylikummini on kuuro, joka on mahdollistanut itselleni ymmärrystä viittomakielen merkityksestä. Viittomakielen oppiminen jäi kuitenkin haaveeksi lapsuudessa ja nuoruudessa. Olen lapsena osannut suurimman osan sormiaakkosista, mutta muistan enää niistä vain tuttavien nimiin liittyvät. Tällä hetkellä osaan esitellä itseni ja oman nimeni viittoman, sekä toivottaa hyvää päivää ja hyvää iltaa, vai oliko se huomenta... Lisäksi minulle on opetettu mitä ei missään nimessä saa viittoa, että en vahingossa käytä rumia sanoja. Viimeisin oppimani viittoma on aamen.

Kun tapaamme, tule rohkeasti nykäisemään hihasta!  Keksimme kyllä keinon keskustella yhdessä, kohtaamiset ovat minulle parasta oppia! Siunattua kevättä sinulle!

Teksti ja kuvat: Seija Einola

Kiitos eläkkeelle siirtyessä – Aika tulla ja aika lähteä

Raamatussa Saarnaajan kirjassa sanotaan: ”Kaikella on määrähetkensä, aikansa joka asialla taivaan alla”.

Aloitin työni kuurojen diakonina 1.8.1990 Helsingin seurakuntayhtymässä ja päätän työni kuurojen diakonina 30.6.2025 Vantaan seurakuntayhtymässä. Lähes 35 vuotta viittomakielisessä työssä on ollut antoisa matka.

Miksi viittomakielinen diakoniatyö? Olin töissä Lammin seurakunnassa vuosina 1986–1988. Vanhainkodissa asui kuuro mies, Huugo. Hän oli aina ovella odottamassa minua, kun vierailin vanhainkodissa. Osasin viittoa vähän, mutta keskusteluun taitoni eivät riittäneet. Huugo vei minut omaan huoneeseen ja siellä hän näytti minulle Raamatusta jonkin tekstikohdan. Huugon ansiosta kiinnostuin enemmän viittomakielestä.

Seuraavaksi tie vei minut Kouvolaan Ulla Torniaisen äitiysloman sijaiseksi. Työhön kuului osana viittomakielinen työ. Opiskelin samalla kansalaisopistossa viittomakieltä. Kuurojen tilaisuuksissa oli alueen kuurojenpappi ja tulkki mukana.

Viittomakieli ja kuurot vetivät yhä enemmän puoleensa. Kouvolan jälkeen rohkenin hakea kuurojen diakonin virkaa Helsingin seurakuntayhtymästä. Hämmästyksekseni minut valittiin virkaan. Osasin viittoa sujuvasti ”tervetuloa kahville” ja ”ulkona on punainen auto”.

Helsingin kuuroille olen suuresti kiitollinen. He suorastaan rakastivat minut viittomakieliseen työhön. Opin viittomaan lukuisten kohtaamisten ja Valkean talon viittomakielen kurssien sekä yksityisten kuurojen viittomakielen opettajien avulla. Seurakuntalaiset ja myöhemmin työtoverini Päivi Korhonen jaksoivat korjata virheitäni ja kannustaa eteenpäin. Lämmin kiitos!

Olen saanut olla pitkään mukana viittomakielisessä perhekerhossa ja perheleireillä. Aiemmin sanoin työkaverilleni, että minulla on ”leikkipäivä”. Sain leikkiä lasten kanssa ja lapset myös itse keksivät upeita leikkejä. Kaksi leikkiä on jäänyt mieleeni ”Ampiaisleikki” ja ”Liikennevalot”. Lämmin kiitos lapset!

Vantaalla aloitin työni 15.1.2007. Nyt aikaa on kulunut jo 18 vuotta. Vantaan kuuroille olen kiitollinen yhteistyöstä. Yhdessä on tehty viittomakieliset messut, juhlat, retket ja paljon muuta. Kohtaamisissa on iloittu ja surtu elämän eri tilanteissa. ”Aika itkeä ja aika nauraa”. Olen oppinut vuorovaikutuksesta, viittomakielestä ja itse elämästä paljon jokaisessa kohtaamisessa. Lämmin kiitos!

Viittomakielisen työn työtoverit ja yhteistyökumppanit ovat olleet tärkeä tuki työssäni. Työtä on tehty ja kehitetty yhdessä. Yhdessä on mietitty ratkaisuja vaikeisiin kysymyksiin, yhdessä opittu uusia taitoja. Lämmin kiitos työtoverit ja yhteistyökumppanit!

Kiitollisuus ja haikeus täyttävät mielen. Seurakunta on yhdessä uskomista, yhdessä elämistä ja toinen toisistamme välittämistä. Viittomakielisessä messussa oma uskoni on vahvistunut yhdessä teidän kanssanne, yhdessä olemme iloinneet ja surreet, yhdessä olemme pitäneet huolta toinen toisistamme. Lämmin kiitos!

”Meidän Herran Jeesuksen Kristuksen armo olkoon teidän kanssanne”.   
1. kirje tessalonikalaisille 5:28.

Seija Einola, kuurojen diakoni, Vantaan seurakuntayhtymä

Teksti ja kuvat: Ulla Torniainen

Kiitos eläkkeelle siirtyessä

Vuonna 1962 heinäkuun lämpöisenä kesäpäivänä syntyi Inkeroisissa viisihenkiseen perheeseen pieni tyttövauva. Hän sai nimekseen Ulla. Se olin minä. Sain elää perheen kuopuksena turvallisen lapsuuden kodissa, missä tärkeimpinä elämänarvoina oli toisten auttaminen, usko Jumalaan ja rakkaus. Lapsuuden leikit vaihtuivat kouluvuosiin ja myöhemmin ammatinvalintaan. Olin aina ollut kiinnostunut ihmisestä ja auttamisesta. Kävin jo pienenä kerrostalomme vanhuksilla ”kotikäynneillä”, ja pakkasin joulun alla isän kaupan lahjoituksia kasseihin vähävaraisille vanhuksille, ja halusin mukaan viemään niitä koteihin. Minua kymmenen vuotta vanhempi rakas sisko oli valmistunut diakonissaksi Helsingin Diakoniaopistosta, ja kun sain seurata hänen työtään, minulle tuli vahva tunne: haluan tehdä samaa työtä. Pääsin samaan kouluun vuonna 1980 aloittamaan diakonissan opinnot, ja valmistuin sieltä toukokuussa 1984. Samana keväänä oli Kouvolan seurakunnassa avoinna diakonissan virka, jonka yhtenä työalueena oli kuurojentyö. Hain virkaa jo opiskeluaikana, ja Jumala ihmeellisesti johdatti minulle työpaikan tänne Kouvolan seurakuntaan. Eli ensi kesänä olen ollut täällä töissä tasan 41 vuotta!!! Siksi nyt on aika katsella omaa työtä taaksepäin, kiittää, luopua rakkaista ihmisistä työn äärellä, ja jäädä pian viettämään eläkepäiviä.

Työ on ollut minulle tärkeä osa elämää, koska se on ollut niin antoisaa ja ihmeellistä. Kaiken keskiössä on ollut aina ihminen, Jumalan suuri ihme, ainutlaatuinen elämä. Ihminen, joka on tullut seurakunnan yhteyteen tarvitsemaan jotain syvempää elämäänsä. Mitä se on ollut viittomakielisessä työssä? Se on ollut monenlaisia asioita. Ennen kaikkea se on ollut viittomakielisten kokoontumista yhteen hengellisten asioiden äärelle, tutustumaan, jakamaan, oppimaan, viettämään yhteistä aikaa, seikkailemaan, viettämään yhteistä messua ja ehtoollista, retkeilemään, saunomaan ja leireilemään yhdessä. Se, että viittomakieliset ovat saaneet olla oman kielisten kanssa yhdessä, oman tutun kulttuurin, samojen historian tapahtumien ja tämän päivän toiveiden äärellä, on ollut merkittävää. Ja jokaisella on ollut oma paikka seurakunnassa, tutun pöydän äärellä, yhteisessä ringissä. Ja jos joku puuttuu, häntä kaivataan. Viittomakielisessä työssä on ollut olennaista myös yhteistyöverkostot. Olen saanut valmistella ja viettää leirejä yhdessä Heinolan ja Kotkan rovastikunnan, ja nyt tällä hetkellä myös Etelä-Karjalan rovastikunnan kanssa. Retkemme ovat ulottuneet lähialueiden lisäksi Åvikiin, Tampereelle Riston talolle, ja kauimmainen Venäjälle, aina Pietariin asti. Tärkeät yhteistyökumppanit työssä ovat olleet myös kuurojen papit, kuurojentyön diakoniatyöntekijät ja Tulkkikeskuksen tulkit.

Se, miten minut otettiin nuorena, viittomakieltä osaamattomana työntekijänä vastaan työpaikalle, viittomakielisten joukkoon ja viittomakieltä työssään käyttävien joukkoon, on ollut merkittävää. Kuvaisin sitä sanalla armo ja rakkaus. Olen saanut olla epävarma, osaamaton, ja silti rohjennut yrittää ja luoda kontaktin uusiin yhteisöihin, joiden yhdistävänä tekijänä on ollut viittomakieli. Ja tämähän on juuri Jeesuksen opetus: Armahtakaa ja rakastakaa. Mikä muu voisi olla tärkeämpää? Ei mikään. Siitä meidät tunnetaan kristityiksi, että meidän välillämme on rakkautta. Tämän teeman haluan jättää työni testamentiksi.

Rakasta itseäsi, pidä itsestäsi huolta, kuuntele oman kehon ja sydämen ääniä.

Rakasta läheistäsi, kerhokaveria, naapuria, kaupan kassaa, ja kerro, että hän on tärkeä. Rakasta Jumalaa, niin saat voiman, saat ohjeet, neuvot, turvan ja siunauksen. Hän tietää elämäsi, ja Hän on mukanasi kaikissa elämänpäivissäsi. Et ole koskaan yksin.

Lämmin kiitos sinulle viittomakielinen seurakuntalainen, joka nyt luet tätä lehteä, siitä mitä sinä olet! Taivaan Isän siunausta elämääsi ja enkeli vierellesi.

Lämmöllä:

Diakonissa Ulla Torniainen, Kouvolan seurakunta

Tekstit: Riikka Honkavaara, Päivi Korhonen, Tiinakaisa Honkasalo

Kuvat: Riikka Honkavaara, Päivi Korhonen, Tiinakaisa Honkasalo, Sari Timonen

Seurakunnissa tapahtuu

Oulun seurakuntien viittomakielinen kuoro

Oulussa järjestetyssä Kuurojen liiton 120-vuotisjuhlissa juhlayleisö sai nauttia Oulun seurakuntien viittomakielisen kuoron esityksistä. Erityisen koskettavana koettiin juhlan lopuksi viitottu maamme laulu. Oulussa toimiva viittomakielinen kuoro on ollut monissa juhlissa mukana aiemminkin. Se on toiminut yli 18 vuotta ja aloitti aikoinaan toimintansa kuoronjohtaja Ulla-Maija Aaltomaan opiskeluihin liittyvän projektin tiimoilta. Kuorolaiset ovat ajan saatossa osin vaihtuneet, mutta aina on löytynyt halukkaita mukaan toimintaan. Tällä hetkellä kuorossa on mukana 8 aktiivista jäsentä.

Kuoronjohtaja Ulla-Maija kertoo, että hän on johtanut kuoroa alusta saakka ja painottaa itse nauttivansa kuoron johtamisesta. Taloudellisesti kuoron ollut mahdollista toimia, koska Oulun seurakunnat on pystynyt rahoittamaan sen toimintaa alusta lähtien. Kuoro on paitsi tärkeä harrastus osallistujille, myös Oulun alueen viittomakielisiä jumalanpalveluksia rikastuttava. Viittomakielinen kuoro valmistelee jokaiseen messuun vähintään kolme virttä, jotka se viittoo kirkon kuoriosasta.

Kuoro kokoontuu harjoituksiin miltei joka viikko. Osallistujat kertovat, että kuoro on erittäin mieluinen harrastus. Moni toteaa, että tuntuu hyvältä viittoa yhdessä ja esitykset koetaan kauniiksi ja tärkeiksi. Yhdessä viittominen on myös muistin harjoittamista ja viittomien kertaamista. Virsien harjoittelemisen lisäksi kuoroharjoituksissa vaihdetaan kuulumisia, kahvitellaan, tehdään toiminnallisia harjoituksia sekä valmistellaan pieniä esityksiä. Usein myös virsien käännöstyötä tehdään yhteistuumin.

Helsingin toimintaa

Maisa Krokfors (os. Paunu) vieraili kuurojen päiväpiirissä viime vuoden lopussa. Hän kertoi lapsuudenperheestään ja näytti kuvia.

Maisa näytti kuvan Helsingin Kuurojen Yhdistyksen joulukuvaelmasta, jota lapset esittivät. Maisa itse on myös kuvassa mukana.

Helmikuussa kuurojen päiväpiiri-vierailija oli Rurik ja Katri Pitkäsen tytär, Anna-Liisa Norkola, 85-v.

Anna-Liisa Norkola kertoi kuuroista vanhemmistaan ja lapsuudestaan. Historian siipien havinaa! Miehen kuva näytöllä on Rurik Pitkänen.

Turussa tapahtuu

Helmikuussa nimettiin Turun seurakuntaneuvosto, jonka jäsenet siunattiin tehtävään 2.3. Turussa kausi on kaksivuotinen.

Salmelan palvelukodissa juhlittiin asukkaiden kanssa Viittomakielien päivää.

Kerran kuussa Tiinakaisa-pappi ja Kitta-diakonissa vierailevat yhteisessä hartaushetkessä, jonka yhteydessä tehdään kaikenlaista.

Turun tuomiokirkon esittelyä. Oppaana on Sari Seesranta ja tulkkeina Heidi Porekari ja Päivi Kluuskeri.

Tuomiokirkon esittelyn jälkeen kirkkokahvit olivat Tarkk’ampujan kappelissa.

Teksti: Janne Rissanen • Kuva: Wikimedia Commons

Pohdiskelu Matteuksen evankeliumissa tapahtuvan kohtaamisen ja kvanttiteleporttaamisen välillä

Pääsiäispäivää seuraavana kahdeksan päivän jaksona on jo 200–300-luvulta lähtien pidetty päivittäin jumalanpalvelus, jossa on luettu kertomuksia ylösnousseen Vapahtajan ilmestymisestä oppilailleen. Keskeisenä aiheena on aina vaeltaminen uudessa elämässä, valossa.

Evankeliumista Matteuksen mukaan, luvusta 28:

*Naiset lähtivät haudalta, yhtaikaa peloissaan ja riemuissaan, ja riensivät viemään sanaa Jeesuksen opetuslapsille. Mutta yhtäkkiä Jeesus tuli heitä vastaan ja tervehti heitä. He menivät hänen luokseen, syleilivät hänen jalkojaan ja kumarsivat häntä. Silloin Jeesus sanoi heille: ”Älkää pelätkö! Menkää sanomaan veljilleni, että heidän pitää lähteä Galileaan. Siellä he näkevät minut.”*

Ihmiset keräilevät tietoja koko ajan ja aivojen toiminta on aina mielenkiintoista. Luin tieteislehdestä, että tutkijat ovat onnistuneet teleporttaamaan dataa kahden kvanttitietokoneen välillä. Eli he ovat ensimmäistä kertaa onnistuneet luomaan erityisen tavan jakaa tietoa sellaisten laitteiden välillä, joita ei ole liitetty toisiinsa. Toisessa tapauksessa tutkijat ovat onnistuneet teleporttamaan valohiukkasen maanpäällisestä laboratoriosta avaruudessa kiertävään satelliittiin ilman fyysistä yhteyttä.

Jeesuksen ilmestymisen vertailu teleporttaamiseen voi olla mielenkiintoinen ja luova tapa yhdistää perinteinen usko ja moderni teknologia. Aihetta voidaan lähestyä seuraavalla tavalla: Evankeliumissa Matteuksen mukaan, luku 28:8–15, kerrotaan, kuinka naiset tapasivat Jeesuksen ylösnousemuksen jälkeen. He olivat peloissaan mutta riemuitsivat, kun Jeesus ilmestyi heille. Tämä kohtaaminen on kuin eräänlainen ”teleporttaaminen”: Jeesus ilmestyy heille ilman fyysistä siirtymistä tai näkyvää yhteyttä, aivan kuten kvanttiteleportaatio mahdollistaa datan siirtämisen etäältä ilman suoranaista yhteyttä laitteiden välillä.

Vastaavasti nykypäivän kvanttifysiikka osoittaa, että informaatio voi siirtyä eristyksissä olevien kvanttitietokoneiden välillä, mikä avaa uusia mahdollisuuksia tiedon jakamiseen. Kun vertaa näitä kahta ilmiötä, voidaan nähdä, että niin Raamatun kertomuksessa kuin kvanttifysiikassa tapahtuu jotain yli luonnollisen ymmärryksen. Molemmat ilmiöt haastavat käsityksemme tilasta ja ajasta.

Jeesuksen ilmestyminen vahvistaa uskoa ja todistaa hänen ylösnousemuksensa. Samalla tavoin kvanttiteleportaatio tarjoaa modernin tavan ymmärtää, kuinka informaatio voi ylittää perinteiset esteet. Tämä vertailu tuo esiin, kuinka sekä uskonto että tiede voivat tarjota syvempää ymmärrystä siitä, miten todellisuus toimii ja kuinka epävarmuus sekä ihme voivat olla osa ihmisen kokemusta.

Voimme siis nähdä, että vaikka tieteen ja uskon kentät saattavat näyttää erilaisilta, niissä on yhtäläisyyksiä: kummassakin etsitään totuutta ja ymmärrystä siitä, mikä on mahdollista, oli se sitten hengellistä tai tieteellistä. Näin ollen Matteuksen evankeliumin kertomus naisten kohtaamisesta Jeesuksen kanssa voi symbolisesti vertautua nykyaikaiseen kvanttiteleportaatioon - molemmissa tapauksissa tapahtuu ilmiöitä, jotka ylittävät perinteiset ymmärryksemme ja avartavat näkemystämme todellisuudesta. Tämä lähestymistapa yhdistää sekä teologisen että tieteellisen näkökulman ja tarjoaa mielenkiintoisen keskustelunaiheen.

Teksti: Janne Rissanen • Kuvat: Historian kuvakokoelma/Museovirasto

Historia tutuksi

Carl Henrik Alopaeus 200 v.

Tänä vuonna tulee kuluneeksi 200 vuotta Carl Henrik Alopauksen syntymästä. Hän syntyi 5.4.1825 ja kuoli 10.3.1892. Alopaeus vihittiin papiksi vuonna 1855. Hän oli kuurojenyhteisön ensimmäinen pappi, joka vihki myös kuuron pariskunnan sormi-aakkosia käyttäen. Tilaisuus kesti 2 tuntia.

Hän oli Turun kuurojenkoulun rehtori ja häntä kutsuttiin ”kuurojen apostoliksi”. Hänen lahjoittamansa Raamattu-kirja viittomakielisille on aina ollut esillä Helsingin Effata-kappelin alttarin edessä. Hänen elämänkerrasta viittomakielellä löytyy netistä: www.kuurojenmuseo.fi. (Kuurojen museo » historia » henkilöhistoria » Carl Henrik Alopaeus)

Teksti: Petra Autio • Kuvat: Petra Autio ja Terhi Kalliomäki

Aarre ja Ansa Linnan juhlissa

Kuuro vantaalainen pariskunta, Ansa (77) ja Aarre (83) Mielty saivat kutsun Itsenäisyyspäivän vastaanotolle 6.12.

He ovat 70-luvulta alkaen toimineet vapaaehtoisina vastuuhenkilöinä kuurojen yhdistystoiminnassa, viittomakielisessä seurakuntatyössä Vantaan seurakunnissa ja Kuurojen Lähetyksen hyväksi. Ansa on ollut Helsingin Kuurojen Yhdistyksen hallituksessa ja seniorikerhon ohjaajana sekä tukihenkilönä kuuroille vanhuksille. Nuorempana hän toimi viittomakielisen partion ohjaajana. Aarre on ollut vapaaehtoisena keittiössä.

Tänä vuonna he saivat kutsun Linnan juhliin, jonka teemana on ”Yhdessä”.

- Olihan se iso asia meille, kun saimme kutsun, kertoo Aarre. Mietimme, miten saamme tulkin juhliin ja selvitimme vaatetusta. Musta puku löytyi kotoa, mutta valkoinen pitkähihainen paita ja solmio piti käydä ostamassa. Vanhat kengät piti lankata kuntoon ja ottaa mukaan vielä sisäkengät erikseen.

- Puku on valtava ongelma. Minulla oli kaksi vaihtoehtoa, joista kansallispuku on itse ompelema, jatkaa Ansa.

Mitä sitten itsenäisyys heille merkitsee?

- Suomi on itsenäinen ja rauhanomainen vapaa maa. On todella tärkeää, että Suomi on itsenäinen maa ja vietämme itsenäisyyspäivää, sanoo Aarre.

Onnittelut Ansa ja Aarre!

Kirkolliset ilmoitukset

Kuolleet

Kirsti Anneli Tähtinen

s. 9.1.1942 Helsinki

k. 5.11.2024 Helsinki

Tapio Petteri Aro

s. 12.6.1976 Helsinki

k. 30.11.2024 Helsinki

Anna-Liisa Sarkkinen

s. 13.10.1936 Kangasala

k. 10.1.2025 Turku

Sirpa Naisniemi

s. 29.12.1945 Punkalaidun

k. 14.1.2025 Salo

Olavi Ensio Halonen

s. 4.11.1941 Kajaani

k. 17.2.2025 Oulu

Aino Elisabet Laurila

s. 7.7. 1937 Lapinlahti

k. 5.3. 2025 Helsinki

*Minä saan aina olla luonasi, sinä pidät kädestäni kiinni.*

*Sinä johdatat minua tahtosi mukaan, ja viimein sinä nostat minut kunniaan.*

*Taivaassa minulla on sinut, sinä olet ainoa turvani maan päällä.*

*Vaikka ruumiini ja sieluni nääntyy, Jumala on kallioni, minun osani iankaikkisesti.*

Matteuksen evankeliumi 6:20–21

Tietoa tilaisuuksista ja hengellisiä videoita

* **Ylen teksti-tv:n sivu 558:** Ev.lut. kirkon viittomakielinen työ
* **Facebook, Viittova seurakunta -ryhmä:** [facebook.com/groups/viittovaseurakunta](http://facebook.com/groups/viittovaseurakunta)
* **YouTube Viittova seurakunta:** [youtube.com/viittovaseurakunta](http://youtube.com/viittovaseurakunta)
* **YouTube Seppo Laukkanen:** youtube.com/@kuurojenpappiseppolaukkane1221
* **YouTube Joensuun seura­kuntayhtymän erityisdiakonia:** [youtube.com/@joensuunseurakuntayhtymane9929](http://youtube.com/@joensuunseurakuntayhtymane9929)
* **X (Twitter):** Marja Kuurojenpappi
* **Instagram:** kuurojenpappi
* **Instagram:** kuurojenpappiriikka

**Oopperajuhlamessu Olavinlinnassa su 13.7.2025 klo 10**

Oopperajuhlamessu on kaikille avoin. Viittomakielelle tulkkaus tapahtuu edessä vasemmalla puolella. Viittomakielisille on varattu paikkoja katsomosta edestä vasemmalle puolelle.

Lisätietoja:

Tiina Strengell,

diakoniatyöntekijä   
Savonlinnan seurakunta,   
p. 044 7768011.

Oikaisu:

Lehden edelliseen numeroon oli tullut toimituksen tekemä virhe. Sivulla 18, kolmannessa kuvassa ei ollut Tyrvään kirkko. Se on Hattulan Pyhän ristin kirkko.

Seurakuntien diakoniatyöntekijöitä

Espoo

**Annika Pajunen**

Kirkkokatu 1, 02770 Espoo

puh. 040 5311 002

sähköposti annika.pajunen@evl.fi

Tapaamiset ajanvarauksella.

Heinola

**Tarja Soppi**

puh. 050 595 1409

sähköposti tarja.soppi@evl.fi

Helsinki

**Päivi Korhonen**

Kolmas linja 22 B, 00530 Helsinki

puh. 09 2340 2544

puh. 050 301 9619

sähköposti paivi.korhonen@evl.fi

Myös webkamera.

Vastaanotto ajanvarauksella.

Imatra

**Maija Pakarinen**

Olavinkatu 13, 55100 Imatra

puh. 040 522 0706 (myös whatsapp)

sähköposti maija.pakarinen@evl.fi

Joensuu

**Tuula Mertanen**

Kirkkokatu 28, 80100 Joensuu

puh. 050 366 0892

sähköposti tuula.mertanen@evl.fi

Jyväskylä

**Anna-Sofia Hartman**

Vapaudenkatu 47, 40101 Jyväskylä

puh. 050 549 7012

sähköposti anna-sofia.hartman@evl.fi

Päivystys: ti klo 9–12 Aseman pysäkillä; Hannikaisenkatu 27–29

Kokkola

**Sanna Björkskog**

Kokkolan suomalainen seurakunta

Läntinen Kirkkokatu 17, 67100 Kokkola

puh. 050 3147302

sähköposti sanna.bjorkskog@evl.fi

Kotka

**Anna-Stina Tulokas**

puh. 041 462 6205

sähköposti anna-stina.tulokas@evl.fi

Kouvola

**Ulla Torniainen**

Savonkatu 40, 45100 KOUVOLA

puh. 040 746 3444

sähköposti ulla.torniainen@evl.fi

Kuopio

**Mira Leinonen**

Suokatu 22, 70100 Kuopio

puh. 040 4848467

sähköposti mira.leinonen@evl.fi

Lahti

**Iida Sopanen**

Vapaudenkatu 6 A, 15110 Lahti

puh. 0447191258

sähköposti iida.sopanen@evl.fi

Puhelinpäivystys ke klo 9–10. Asioiminen onnistuu myös tekstiviesteillä.

Vastaanotto ke klo 10–12.30.

Kuukauden ensimmäinen keskiviikko (markkinapäivinä) vastaanotto ilman ajanvarausta osoitteessa Vapaudenkatu 6, vastaanottohuone 1. Muina keskiviikkoina vastaanotto on Lahden palvelutorilla kauppakeskus Triossa vastaanottohuoneessa Ulappa. Ota oma tulkki mukaan.

Lappeenranta

**Pasi Salomaa**

puh. 040 312 6322

sähköposti pasi.salomaa@evl.fi

Lohja

**Pirkko Järvinen**

diakoniapappi

puh. 044 328 4384

sähköposti pirkko.jarvinen@evl.fi

Mikkeli

**Tiina Korhonen**

puh. 0400 143 332

sähköposti tiina.t.korhonen@evl.fi

Nurmijärvi

**Sirpa Terho**

Nurmijärven seurakunta

puh. 050 307 2982

sähköposti sirpa.terho@evl.fi

Oulu

**Anne-Mari Kyllönen**

Sofia seurakuntakeskus, Isokatu 17

puh. 040 591 2657

sähköposti anne-mari.kyllonen@evl.fi

Vastaanotto to klo 9–11, 1.krs.

Pori

**Minna Aro**

puh. 040 030 9761

sähköposti minna.aro@evl.fi

Rauma

**Satu Salla**

puh. 044 769 1270

sähköposti satu.salla@evl.fi

Savonlinna

**Tiina Strengell**

puh. 044 776 8011

sähköposti tiina.strengell@evl.fi

Seinäjoki

**Tanja Salo**

Ala-Kuljunkatu 1 A, 60100 Seinäjoki

puh. 050 570 6152

sähköposti tanja.salo@evl.fi

Tampere

**Sirpa Toivo**

PL 226, Näsilinnankatu 26,

33101 Tampere

puh. 050 561 1028

sähköposti sirpa.toivo@evl.fi

Vastaanotto ajanvarauksella.

Turku

**Kristiina Wallenius-Penttilä**

puh. 040 341 7279

sähköposti kristiina.wallenius@evl.fi

Päivystys sopimuksen mukaan.

Vaasa

**Sanna Ala-Välkkilä**

Raastuvankatu 13, 2. krs, 65101 Vaasa

puh. 044 480 8265

sähköposti sanna.ala-valkkila@evl.fi

Vastaanotto ajanvarauksella.

Vantaa

**Seija Einola**

PL 56, 01301 Vantaa

puh. 050 338 6212

sähköposti seija.einola@evl.fi

Päivystys: ti klo 9–11 Tikkurilan kirkolla, Asematie 12 a, ja joka toinen torstai (parillinen viikko) klo 14–16, diakoniatoimistossa Myyrmäen kirkolla, Uomatie 1. Vastaanotot Myyrmäen kirkolla peruttu toukokuusta alkaen työntekijän eläkkeelle lähdön takia. 20.4,2025 jälkeen työtä hoistaa diakoni Kristiina Tuohimaa, puh. 050 3818758, sähköposti kristiina.tuohimaa@evl.fi.

Kuurojenpapit

Helsingin piiri

**Janne Rissanen**

Helsingin seurakuntayhtymä, Kolmas Linja 22 B,

00530 Helsinki

puh. 050 371 1314 (tekstiviestit/whatsapp)

sähköposti janne.rissanen@evl.fi

Lapuan piiri

**Marja Saukkonen**

Lapuan hiippakunnan toimisto

Kauppakatu 19 C, 3. krs.,

40100 Jyväskylä

puh. 0400 241401 (myös WhatsApp ja tekstiviestit)

sähköposti: marja.saukkonen@evl.fi

Facebook ja Messenger:

Marja Kuurojenpappi Saukkonen

Skype: marja.kuurojenpappi

X (Twitter): Marja Kuurojenpappi

Instagram: kuurojenpappi

Videopuhelut:

Messenger, Skype ja WhatsApp

Vastaanotto toimistolla ja koti- ja laitoskäynnit sopimuksen mukaan

Mikkelin piiri

**Seppo Laukkanen**

Kirkkokatu 10, PL 122, 50101 Mikkeli

puh. 050 355 9819

sähköposti seppo.laukkanen@evl.fi

Oulun piiri

**Riikka Honkavaara**

Ojakatu 1, PL 85, 90101 Oulu

puh. 044 755 5554

sähköposti riikka.m.honkavaara@evl.fi

Vastaanotto ja kotikäynnit sopimuksen mukaan.

Porvoon piiri

**Maria Lindberg**

KCSA, Eteläranta 8, PL 210,

00131 Helsinki

puh. 050 342 7129

sähköposti maria.lindberg@evl.fi

Turun piiri

**Tiinakaisa Honkasalo**

Hämeenkatu 13, 20501 Turku

puh. 050 428 8273

sähköposti tiinakaisa.honkasalo@evl.fi

Vastaanotto ja kotikäynnit sopimuksen mukaan

Kirkkohallitus

**Sari Timonen**

DY, Eteläranta 8, PL 210, 00131 Helsinki

puh. 040 610 4518

sähköposti sari.timonen@evl.fi

**Kuurojen lähetys**

Kuurojen Lähetyksen puheenjohtaja Kristiina Hovi

matkapuh. 050 3371 863 (vain tekstiviestit/whatsapp)

Pankkiyhteys OP FI15 5716 9020 0021 48

**Kuurojen lähetys**

Kuurojen Lähetyksen puheenjohtaja Kristiina Hovi

matkapuh. 050 3371 863 (vain tekstiviestit/whatsapp)

Pankkiyhteys OP FI15 5716 9020 0021 48

Taitto ja paino: Grano Oy

Seuraava lehti 2/25 ilmestyy syyskuun toisella viikolla. Aineisto seuraavaan lehteen toimitettava **13.8.2025 mennessä** Sari Timoselle: sari.timonen@evl.fi (aineisto vain sähköpostilla: tekstit ja kuvat liitetiedostoina)